Sacrosancte Dei ecclesie que est constructa infra Matisconem, in honore Vincentii preciosi martiris. Ego Letbaldus, ipsius ecclesie presul indignus, concedo aliquid de rebus pertinentibus ad episcopatum: hoc est campum unum qui est situs in pago Matisconense, in agro Viriacense, in villa Viriaci, ad mensam fratrum; terminatur a mane terra Sancti Cirici, a medio die Sancti Vincentii, a sero terra Sancti Stephani et a circio ipsius. Infra istas terminationes, dono Sancto Vincentio ad mensam fratrum quatenus idem Sanctus dignetur pro me Dominum exorare. S. Letbaldi presulis.